# Csongrád Város Polgármesterétől M

Száma: Fjl/453-1/2023

Előadó: Bajomi-Huszka Anita

## E L Ő T E R J E S Z T É S

**Csongrád Város Önkormányzata Képviselő-testületének**

**2023. május 25-ei ülésére**

*Tárgy:* ***Csongrád, Öregvár utca 52****. (5824 helyrajzi számú),* ***Csongrád, Öregvár utca 58****.(5834 helyrajzi számú),* ***Csongrád, Gyökér utca 19.*** *(5797 helyrajzi számú) ingatlan ingyenes önkormányzati tulajdonba vételi kérelme*

**Tisztelt Képviselő-testület!**

Nagy jelentőséggel bírnak a Csongrád város életében az örökségvédelmi értéket képviselő belvárosi halászházak. Az önkormányzat és intézményei évek óta jó gazda módjára üzemeltetik az örökségvédelem alatt álló épületeket, gondoskodnak az épületek megfelelő karbantartásáról. Az önkormányzat évről-évre igyekszik a pályázati lehetőségeket kihasználni, a tavalyi éveben Teleki László Alapítvány Népi Építészeti Program pályázatából sikerült felújítani az Öregvár utca 52. és Öregvár utca 58. számú halászház nádtetőjét, a Gyökér utca 19 számú halászház tekintetében elkészültek az örökségvédelmi engedélyes tervek a következő pályázat benyújtásához. Az elmúlt években az önkormányzat saját költségvetéséből jelentős összeget költött a pályázati önerőkre és az épület felújítására, karbantartására.

Csongrád Városi Önkormányzat ezúton kezdeményezi a Magyar Állam tulajdonában (tulajdonosi joggyakorló: MNV Zrt.) és az SZGYF vagyonkezelésében lévő alábbi ingatlanok ingyenes önkormányzati tulajdonba adását.

* **Csongrád belterület 5824 hrsz.** alatt felvett, természetben 6640 Csongrád, Öregvár u. 52. szám alatt található, „kivett vendégház” megnevezésű, 358 m² terület nagyságú ingatlan
* **Csongrád belterület 5834 hrsz**. alatt felvett, természetben 6640 Csongrád, Öregvár u. 58. szám alatt található, „kivett vendégház” megnevezésű, 401 m² terület nagyságú ingatlan
* **Csongrád belterület 5797 hrsz**. alatt felvett, természetben 6640 Csongrád, Gyökér u. 19. szám alatt található, „kivett vendégház” megnevezésű, 455 m2 terület nagyságú ingatlan

Az MNV ZRT állami tulajdonú ingatlanok tulajdonának önkormányzatok részére történő ingyenes átruházásával kapcsolatos tájékoztatója alapján:

A nemzeti vagyonról szóló 2011. évi CXCVI. törvény 13.§-a és az állami vagyonról szóló 2007. évi CVI. törvény 36§ (2) bekezdésének c) pontja alapján az állami vagyon tulajdonjoga helyi önkormányzatok javára-törvényben törvény felhatalmazás alapján kiadott jogszabályban foglalt feladatai elősegítése érdekében ingyenes átadható.

A tulajdonjog átruházásának részletes szabályait az állami vagyonnal való gazdálkodásról szóló 254/2007. (X.4.) Korm. rendelet (továbbiakban: Vhr.) tartalmazza.

A Vhr. 50§ (1) bekezdése értelmében alapján az MNV Zrt-hez, vagy az érintett vagyonelem kezelőjéhez kell benyújtani.

A Vhr.50. §(2) bekezdése értelmében az ingyenes önkormányzati tulajdonba adási kérelemnek az alábbiakat kell tartalmaznia, illetve ahhoz csatolni szükséges:

1. a tulajdonba adásra vonatkozó igényt, megjelölve a felhasználási célt, a segítendő feladatot, jogszabályi rendelkezést
2. a kezdeményező nyilatkozatát arról, hogy vállalja a tulajdonjog átruházása érdekében felmerülő közvetlen költségek – ideértve a művelési ág szükséges megváltoztatásának – megtérítését,
3. védettség fennállása esetén az ahhoz kapcsolódó kötelezettségek vállalását,
4. helyi önkormányzati kezdeményezés esetén a képviselő-testület határozatát, mely az állami vagyon igényléséről hozott döntést tartalmazza

Kérem az előterjesztés megvitatását, és a határozati javaslat elfogadását.

## HATÁROZATI JAVASLAT

A Képviselő-testület megtárgyalta a „***Csongrád, Öregvár utca 52*** *(5824 helyrajzi számú),* ***Csongrád Öregvár utca 58****.(5834 helyrajzi számú)* ***Csongrád Gyökér utca 19****. (5797 helyrajzi számú) ingatlan ingyenes önkormányzati tulajdonba vételi kérelme*” című előterjesztéstés az alábbi határozatot hozza:

1. Csongrád Városi Önkormányzat Képviselő-testülete a nemzeti vagyonról szóló 2011. évi CXCVI. törvény 13. §-ában foglaltak valamint az állami vagyonról szóló 2007. évi CVI. törvény 36§ (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában és a Szociális és Gyermekvédelmi Főigazgatóság vagyonkezelésében lévő

- **6640 Csongrád, Öregvár u. 52.** **szám hrsz: 5824** alatt található, „kivett vendégház” megnevezésű, 358 m² területű ingatlan 1/ tulajdoni hányadának ingyenes önkormányzati tulajdonba adását

- **6640 Csongrád, Öregvár u. 58. szám hrsz: 5834** alatt található, „kivett vendégház” megnevezésű, 401 m² területű ingatlan 1/ tulajdoni hányadának ingyenes önkormányzati tulajdonba adását

- **6640 Csongrád, Gyökér u. 19. szám hrsz. 5797** alatt található, „kivett vendégház” megnevezésű, 455 m2 területű ingatlan 1/ 1 tulajdoni hányadának ingyenes önkormányzati tulajdonba adását.

1. Az ingatlanokat az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 7.) (kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása) és 9.) (lakás- és helyiséggazdálkodás) pontjában meghatározott feladatainak ellátása érdekében kívánja tulajdonba venni és kézműves ház,(textiles ház, kosárfonó ház) vendégház üzemeltetése céljából kívánja felhasználni.
2. Csongrád Városi Önkormányzat vállalja a tulajdonba adás érdekében felmerülő költségek – ideértve az értékbecslés, tulajdonjog, illetve elidegenítésii és terhelési tilalom ingatlan nyilvántartási bejegyzési, illetve törlési költségének– megtérítését.
3. Az Önkormányzat tudomással bír arról, hogy az igényelt ingatlan örökségvédelmi védettség alatt áll, és az ingatlan önkormányzati tulajdonba kerülése esetén vállalja az ehhez kapcsolódó kötelezettségek megtartását és teljesítését.
4. Képviselő-testület felhatalmazza a polgármestert, hogy a Csongrád, Öregvár utca 52. hrsz. 5824, Csongrád, Öregvár utca 58, hrsz. 5834 és Gyökér utca 19. 5797 helyrajzi számú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
5. A Képviselő-testület felhatalmazza a polgármestert, hogy a Csongrád, Öregvár utca 52. hrsz. 5824, Csongrád, Öregvár utca 58, hrsz. 5834 és Gyökér utca 19. 5797 helyrajzi számú ingatlan ingyenes önkormányzati tulajdonba adására vonatkozó megállapodást aláírja.

Határidő: azonnal

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda
4. Magyar Nemzeti Vagyonkezelő Zrt.
5. Szociális Gyermekvédelmi Főigazgatóság

Csongrád, 2023.05.18.

Bedő Tamás

polgármester